和陶詩六首 和歸田園
作者：王阮
朝代：宋

paragraphs: 皇天亦愛我，生我匡廬山。
勉承父母志，功名期少年。
既無取日手，遠去窮虞淵。
又無謀生才，廣有負郭田。
富貴兩不諧，胡爲乎世間。
眷言旉原居，宛在瀑布前。
野曠易得月，谷虛常带煙。
行歌紫芝曲，醉上香爐巔。
念此百年身，有此足以閑。
若乃不決去，使彼山悽然。